इटावा (सैफई). सैफई महोत्सव का चौथा दिन संस्कृति विभाग द्वारा आयोजित शास्त्रीय व फिल्मी कार्यक्रमों के नाम रहा। एक ओर जहां कत्थक केंद्र लखनऊ के कलाकारों ने हरिवंशराय बच्चन की प्रसिद्ध रचना मधुशाला पर आधारित नृत्य नाटिका प्रस्तुत की। वहीं दूसरी तरफ मुंबई के मशहूर गायकों और रियलिटी शो में सालसा डांस के जरिए पहचान बना चुके सुमंत और सोनाली में मनभावन प्रस्तुति दी।
महोत्सव में मंगलवार शाम पहुंची सिंगर श्रद्धा पंडित और बृजेश शांडिल्य ने सुर के ऐसे तराने छेड़े कि लोग झूमने लगे। लोगों ने शास्त्रीय और फिल्मी गीतों की इस रंगोली को तालियों से नवाजा। सर्द रात में शास्त्रीय नृत्य की प्रस्तुति लोगों के लिए आकर्षण का केंद्र रही। यह पहला मौका था जब सैफई महोत्सव के मंच पर प्राचीन और आधुनिक भारत की संगीत विधाओं का संगम देखने को मिला।
चहक रहे हैं पीने वाले बहक रही है मधुशाला
कविता के जरिए जीवन दर्शन को प्रस्तुत करने वाले हरिवंशराय बच्चन की प्रसिद्ध रचना मधुशाला पर आधारित नृत्य नाटिका को लोगों ने खूब पसंद किया। देश में पहली बार कत्थक के साथ मधुशाला की पंक्तियों और शास्त्रीय गायन ने मिलकर बहुरंगी छटा प्रस्तुत की। कथक केंद्र लखनऊ के कलाकारों ने मधुशाला के जीवन दर्शन को बड़े ही सुंदर ढंग से प्रस्तुत किया।
बृजेश शांडिल्य के गीतों पर झूम उठा पंडाल
बॉलीवुड के प्लेबैक सिंगर शांडिल्य की दिल छू लेने वाली प्रस्तुति को सैफई के लोगों ने तालियों से सलाम किया। तनु वेड्स मनु रिटर्न्स, जय हो, ओये लक्की लक्की ओये जैसी फिल्मों के जरिए बॉलीवुड में अपनी अलग पहचान बनाने वाले शांडिल्य की प्रस्तुति ने पूरे महोत्सव को सुरमय बना दिया। कार्यक्रम का आगाज एंकर निधि शुक्ला ने अपनी चुलबुले और चुटीले अंदाज में किया। उनकी आवाज और अदा ने लोगों को दीवाना कर दिया।
गायिका श्रद्धा पंडित की स्वरलहरी पर थिरकते रहे पांव
श्रद्धा पंडित के सुरों से सजी यह शाम सैफई महोत्सव पंडाल में मौजूद हर शख्स के दिल में उतर गई। बृजेश शांडिल्य के बाद मंच पर आईं मशहूर सिंगर श्रद्धा पंडित ने जब दिल्ली-6 के गाने ससुराल गेंदा फूल से एंट्री की तो पंडाल तालियों के गड़गड़ाहट से गूंज उठा। इसके बाद उन्होंने एक के बाद एक पानी दा रंग देखकर अखियां जू हंजू रुड गए, तू भी आ सबकुछ छोड़ के, मर जांवा जांवा जांवा मिट जांव, मैं हीरोइन हू, गुलाबी आंखे जो तेरी देखी शराबी ये दिल हो गया...गीतों से समा बांध दिया।
आगे की स्लाइड्स में देखिए, अन्य फोटोज...
hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva